rejauldu/bengali-wikipedia huggingface dataset:
শাহী জিলাপি বাংলাদেশের পুরান ঢাকার চকবাজারে উৎপন্ন জিলাপির একটি ঐতিহ্যবাহী সংস্করণ যা পুরান ঢাকা,  চট্টগ্রাম, খুলনা, সিলেটসহ সমগ্র বাংলাদেশের অধিবাসীদের কাছে খুবই জনপ্রিয় এবং বিপুল পরিমাণে গৃহীত একটি মিষ্টিজাতীয় খাবার। বিশেষ করে রমজান মাসে পুরান ঢাকার চকবাজারে এটি সবচেয়ে বেশি তৈরি ও বিক্রি হয়, যা ঢাকার অধিবাসীদের কাছে একটি জনপ্রিয় ইফতার সামগ্রীর কেন্দ্র। ঢাকার নবাবদের রান্নাঘর থেকে এ জিলাপির উদ্ভব হয়েছে বলে এর নাম হয়েছে শাহী জিলাপি।  পুরান ঢাকার ঐতিহ্যবাহী এ জিলাপি প্যাঁচে প্যাঁচে তৈরি করা হয়। একেকটি জিলাপির ব্যাস হয় কয়েক ইঞ্চি এবং ওজন এক, দেড়, দুই কিংবা আড়াই কেজি পর্যন্তও হয়। এটি বেশ কয়েকটি বৃত্তাকার প্যাঁচযুক্ত একটি বিশাল এবং গোল জিলাপি যার ওজন কয়েক কেজি পর্যন্ত হতে পারে। এটি ইফতার অথবা পারিবারিক অনুষ্ঠানে কয়েকজন মিলে এটি খাওয়া হয়। বিশাল আকারের জন্য খ্যাত হলেও এ জিলাপির অনবদ্য স্বাদ এটিকে অনন্য এবং এর নামকে স্বার্থক করে তুলেছে।   thumb  ইতিহাস পঞ্চদশ শতাব্দীর প্রথমদিকে জিলাপি সৃষ্টি হলেও শাহী জিলাপি আরও আধুনিক সংযোজন। কয়েক দশক আগে পুরান ঢাকায় এর প্রচলন শুরু হয়েছিল। পুরান ঢাকার বসবাসকারী পরিবারগুলি সেটা কিনে একসাথে খেত। ক্রমেই, এটি ইফতারিসহ বিবাহের ভোজেও জনপ্রিয় হয়ে ওঠে এবং এরপরে অনেকেই এটি তৈরি করতে শুরু করে। শাহী শব্দটি দ্বারা রাজকীয় কোনো কিছু বুঝায়।  ঢাকার নবাবদের শাহী রান্নাঘর থেকে এ জিলাপির সৃষ্টি। নবাবরা এটি তাদের পারিবারিক অনুষ্ঠানে খেতেন এবং এখান থেকেই এ জিলাপির ধারণা এসেছে। তাই এই বিশালাকার, সুস্বাদু এবং বিখ্যাত খাবারের নাম হয়েছে শাহী জিলাপি।  উপকরণ মাষকলাইয়ের ডাল বেকিং পাউডার বেসন ঘি ডালডা ময়দা  তেল গোলাপজল দারুচিনি এলাচ  প্রস্তুতপ্রণালী প্রথমে ময়দা, বেকিং পাউডার, গুঁড়া দুধ ও লবণ একসঙ্গে মাখিয়ে নেয়া হয়। গরম দুধ ও ময়দা একত্রে মাখিয়ে পেষ্ট তৈরি করা হয়। রুটির খামিরের মতো হাত দিয়ে ভালোভাবে মাখিয়ে এটাকে কয়েকটি ভাগে ভাগ করে প্রতিটি টুকরো হাত দিয়ে বেলে বেলে লম্বা করা হয়। এবার একে কয়েলের মতো পেঁচিয়ে জিলাপির আকৃতি দেয়া হয়। গরম তেলে জিলাপিগুলো গাড় বাদামি রং করে ভেজে নেয়া হয়। অপর একটি পাত্রে চিনি, পানি, দারুচিনি ও এলাচ দিয়ে সিরা তৈরি করা হয়। সিরা খুব পাতলাও হবে না আবার খুব ঘনও হবে না। জিলাপি ভেজে সঙ্গে সঙ্গেই গরম সিরায় ছেড়ে দেয়া হয়। সব জিলাপি সিরায় ছাড়া হলে চুলা জ্বালিয়ে ৪-৫ মিনিটের মতো জিলাপিগুলো ফুটিয়ে নেয়া হয়। এতে জিলাপিগুলো ফুলে একটু বড় হয়ে যায়। এরপর কয়েক ঘণ্টা জিলাপি সিরার মধ্যেই রেখে দেয়া হয় যাতে জিলাপিগুলোর ভেতরে সিরা প্রবেশ করে যার ফলে জিলাপিগুলোর আকৃতি দ্বিগুণ হয়ে যায়। এভাবেই তৈরি হয় শাহী জিলাপি। thumb  তথ্যসূত্র  বিষয়শ্রেণী:বাংলাদেশী মিষ্টান্ন বিষয়শ্রেণী:বাংলাদেশী খাবার
thumb|right|450px| ব্রিটিশ গোয়েন্দা সংস্থা এমআইসিক্স এর প্রধান সদর এসআইএস বিল্ডিং। গোয়েন্দা সংস্থা(ইংরেজি:intelligence agency) বিভিন্ন দেশের সরকারি বিশেষায়িত সংস্থা যা আইন প্রয়োগে, জাতীয় নিরাপত্তা সংরক্ষণে, সামরিক প্রতিরোধে ও বৈদেশিক নীতি প্রনয়নের সহায়তার জন্য বিভিন্ন তথ্য সংগ্রহ, গবেষণা ও প্রয়োগ করে। সরাসরি কিংবা গোপনীয় বিভিন্ন ভাবে গোয়েন্দা সংস্থা গুলো তথ্যাদি সংগ্রহ করে থাকে।বিভিন্ন গোয়েন্দা সংস্থাকে কাজের প্রেক্ষিতে দুটো অশে ভাগ করা যায়। প্রথমত, নিরাপত্তা সংক্রান্ত কাজে নিয়োজিত গোয়েন্দা সংস্থা: যা রাষ্ট্রীয় নিরাপত্তা নিয়ে কাজ করে। দ্বিতীয়: বৈদেশিক কাজে নিযুক্ত গোয়েন্দা সংস্থা: যা বিভিন্ন দেশের অর্থনৈতিক, সামাজিক, রাজনিতকি তথ্যাদি সংগ্রহে নিযুক্ত থকে। কিছু গোয়েন্দা সংস্থা গুপ্তহত্যা, সামরিক অভ্যূথ্থানের সাথে সংশ্লিষ্ট।  আরও পড়ুন  বই  ক্রিস্টোফার অ্যান্ড্রিউ, রিচার্ড জে অলরিচ ও ওয়েসলি কে. ওয়ার্ক (সম্পাদিত) সিক্রেট ইন্টেলিজেন্স: অ্যা রিডার, লন্ডন: রুটলেডজ, ২০০৮   এনসাইক্লোপিডিয়া অব এসপেয়নেজ, ইন্টেলিজেন্স অ্যান্ড সিকিউরিটি, ভন কে লি লেরনার ও বেরেন্ডা উইলমথ লেরনার: গেলে, ২০০৪  সাময়িকি  দ্য জার্নাল অব ইন্টেলিজেন্স হিস্টোরি   বহিঃসংযোগ   বিশ্ব গোয়েন্দা র‌্যাকিং   ইন্টেলিজেন্স নিউজ  বিষয়শ্রেণী:গোয়েন্দা সংস্থা
300px|থাম্ব|আলাস্কা উপদ্বীপ ও এর আগ্নেয়গিরিসমূহ 300px|থাম্ব|আলাস্কা উপদ্বীপের উপগ্রহ চিত্র আলাস্কা উপদ্বীপ () উত্তর-পশ্চিম উত্তর আমেরিকার আলাস্কার মূল ভূখণ্ড থেকে দক্ষিণ-পশ্চিমে প্রায় ৮০০ কিলোমিটার প্রসারিত একটি সরু উপদ্বীপ যা আলেয়ুটিয় দ্বীপপুঞ্জে গিয়ে শেষ হয়েছে। উপদ্বীপটি প্রশান্ত মহাসাগরকে ব্রিস্টল উপসাগর তথা বেরিং সাগর থেকে পৃথক করেছে।  উপদ্বীপটির পুরো দৈর্ঘ্য জুড়ে আলেয়ুটিয় আগ্নেয় পর্বতমালা অবস্থিত। এই পর্বতমালায় বহু মার্কিক-জাতীয় পার্ক ও বন্যপ্রাণী সংরক্ষণ এলাকা বিদ্যমান। আলাস্কা উপদ্বীপের দক্ষিণ অংশটি অত্যন্ত রুক্ষ ও পর্বতময়। অন্যদিকে উত্তর অংশটি সমতল ও কাদাময় জলাভূমিতে পূর্ণ। এর ব্রিস্টল উপসাগরের উপকূলীয় পানি ঘোলা, অগভীর ও ঝঞ্ঝাবিক্ষুব্ধ। অন্যদিকে প্রশান্ত মহাসাগরীয় উপকূলের পানি গভীর, পরিষ্কার ও তুলনামূলকভাবে শান্ত।   আবহাওয়া  শীতকালের গড় তাপমাত্রা -১১০ থেকে ১০ সেঃ এবং গ্রীষ্মকালে তা ৬০ থেকে ১৫০ সেঃ পর্যন্ত হয়ে থাকে। বাৎসরিক গড় বৃষ্টিপাতের পরিমাণ ৬১০ থেকে ১৬৫০ মিঃ মিঃ http://www.fs.fed.us/land/pubs/ecoregions/ch7.htmlhttp://www.eoearth.org/article/Alaska_Peninsula_montane_taiga   তথ্যসূত্র   বিষয়শ্রেণী:আলাস্কার উপদ্বীপ
ইস্টার্ন রকহুপার পেঙ্গুইন (Eudyptes chrysocome filholi) যদিও এরা জিনগত ভাবে আলাদা কিন্তু তাও মাঝে মাঝে এদেরকে সাউদার্ন রকহুপার পেঙ্গুইনের উপজাতি বলে ধরা হয় বা গণ্য করা হয়।   শ্রেণীবিন্যাস  রকহুপার পেঙ্গুইনদের সাধারনত দুটি ভাগে ভাগ করা হয়, এদের মধ্যে একটি হল নর্দান রকহুপার পেঙ্গুইন এবং আরেকটি হল সাউদার্ন রকহুপার পেঙ্গুইন। এই দুই জনসংখ্যার মধ্যে কণ্ঠ্য এবং জিনগত পার্থক্য দেখতে পাওয়া যায় ২০০৬ এর গবেষণার পরে।Jouventin P., Cuthbert R.J., Ottvall R. (2006). Genetic isolation and divergence in sexual traits: evidence for the Northern Rockhopper Penguin Eudyptes moseleyi being a sibling species. Molecular Ecology 15:3413-3423.Banks J., Van Buren A., Cherel Y., Whitfield J.B. (2006). Genetic evidence for three species of Rockhopper Penguins, Eudyptes chrysocome. Polar Biology 30:61-67. আণবিক ঘড়ি থেকে দেখা যায় যে এদের মধ্যে জিনগত বিকিরণ সাউদার্ন রকহুপার পেঙ্গুইনের থেকে হয় প্রধানত ক্রান্তীয় অঞ্চল থেকে মধ্য প্লেইস্টোসিন জলবায়ুতে পরিবর্তন করবার সময়।de Dinechin, M., Ottvall R., Quillfeldt P. & Jouventin P. (2009). Speciation chronology of northern rockhopper penguins inferred from molecular, geological and palaeoceanographic data. Journal of Biogeography 36(4):693–702. কিছু অনুসন্ধান থেকে জানা গেছে যে এই পেঙ্গুইন প্রজাতিটি কারাগুলেন দ্বীপপুঞ্জ থেকে ৬,০০০ কিলোমিটার দূরে গাফ দ্বীপপুঞ্জে তারা সাউদার্ন রকহুপার পেঙ্গুইনের থেকে জিনগত ভাবে আলাদা, যদিও কিছু পেঙ্গুইন তাদের প্রজনন উপনিবেশ থেকে ছত্রভঙ্গ পারে।de Dinechin M., Pincemy G., Jouventin P. (2007) A northern rockhopper penguin unveils dispersion pathways in the Southern Ocean Polar Biology. 31(1):113-115 অনেক অনুসন্ধানকারীরা এখনও এদের বিভক্ত হওয়ার ইতিহাস নিয়ে গবেষণা করছেন।   বিস্তার  E. c. filholi বা ইস্টার্ন রকহুপার পেঙ্গুইন প্রধানত প্রজনন করে প্রিন্স এডয়ার্ড দ্বীপপুঞ্জ, ক্রোজেট দ্বীপপুঞ্জ, কারাগুলেন দ্বীপপুঞ্জ, হার্ড দ্বীপপুঞ্জ, ম্যাকোয়ারি দ্বীপপুঞ্জ, ক্যাম্পবেল দ্বীপপুঞ্জ, অকল্যান্ড দ্বীপপুঞ্জ প্রভৃতি স্থানে। এছাড়াও অ্যান্টিপোড দ্বীপপুঞ্জতে এরা প্রজনন করে।   তথ্যসূত্র   বিষয়শ্রেণী:পেঙ্গুইন বিষয়শ্রেণী:উড্ডয়ন ক্ষমতাহীন পাখি বিষয়শ্রেণী:আইইউসিএন লাল তালিকার বিপন্ন প্রজাতি বিষয়শ্রেণী:অস্ট্রেলিয়ার পাখি বিষয়শ্রেণী:নিউজিল্যান্ডের পাখি বিষয়শ্রেণী:১৮৭৮-এ বর্ণিত প্রাণী বিষয়শ্রেণী:অস্ট্রেলিয়ার অরক্ষিত প্রাণিকুল
ম্যাকডোনেল ডগলাস এফ/এ-১৮ হরনেট একটি দ্বৈত ইঞ্জিন, সুপারসনিক, সর্ব-আবহাওয়া, বিমানবাহী রণতরী-সক্ষম, মাল্টিরোল যুদ্ধ বিমান, যা যুদ্ধা ও আক্রমণকারী বিমান উভয়ই (সুতরাং এফ/এ পদবি) হিসাবে নকশা করা হয়েছে। ম্যাকডোনেল ডগলাস (বর্তমানে বোয়িংয়ের অংশ) ও নরথ্রপ (বর্তমানে নরথ্রপ গ্রামেনের অংশ) দ্বারা নির্মিত, এফ/এ-১৮ ১৯৭০-এর দশকের মার্কিন নৌবাহিনী ও মেরিন কর কর্তৃক ব্যবহারের জন্য ওয়াইএফ-১৭ থেকে উদ্ভূত। হরনেট অন্যান্য কয়েকটি রাষ্ট্রের বিমানবাহিনী দ্বারা ব্যবহৃত হয় এবং এর আগে মার্কিন নৌবাহিনীর উড়ান প্রদর্শন স্কোয়াড্রন (ফ্লাইট ডেমোন্সট্রেশন স্কোয়াড্রন) ব্লু এঞ্জেলস দ্বারাও ব্যবহৃত হত।  এফ/এ-১৮ এর বিস্তীর্ণ অস্ত্র বহন করার ক্ষমতা সহ এভায়োনিক্স, ককপিট প্রদর্শন ও চমৎকার বায়বায়িক বৈশিষ্ট্যসমূহের কারণে অত্যন্ত বহুমুখী বিমান হিসাবে নকশাকৃত হয়েছিল। বিমানটি ফাইটার এসকর্ট, বহর বিমান প্রতিরক্ষা, শত্রু বিমান প্রতিরক্ষার দমন, এয়ার ইন্টারডিকশন, ঘনিষ্ঠ বিমান সমর্থন ও বিমান পুনরুদ্ধার করতে পারে। বহুমুখিতা ও নির্ভরযোগ্যতা বিমানটিকে বিমানবাহী রণতরীর একটি মূল্যবান সম্পদ হিসাবে প্রমাণ করেছে, যদিও এর পূর্ববর্তী সমসাময়িকদের যেমন যুদ্ধ  ও স্ট্রাইক ফাইটার ভূমিকাতে গ্রামেন এফ-১৪ টমক্যাট এবং আক্রমণকারীর ভূমিকায় গ্রামেন এ-৬০ প্রবেশপথক ও এলটিভি এ-৭ করসার দ্বিতীয়র তুলনায় এটির পরিসর ও পে-লোডের স্বল্পতার জন্য সমালোচিত হয়েছিল।  হরনেট সর্বপ্রথম ১৯৮৬ সালে মার্কিন যুক্তরাষ্ট্রের লিবিয়ায় বোমা হামলার সময় লড়াইয়ের পদক্ষেপ দেখেছিল এবং ১৯৯১ সালের উপসাগরীয় যুদ্ধ ও ২০০৩ সালের ইরাক যুদ্ধে অংশ গ্রহণ করেছিল। এফ/এ-১৮ হরনেট বোয়িং এফ/এ-১৮ই/এফ সুপার হরনেটের বৃহত্তর  বিবর্তনীয় পুনঃনকশার জন্য ভূমিরেখা হিসাবে কাজ করেছিল।  তথ্যসূত্র  বহিঃসংযোগ   F/A-18 Hornet U.S. Navy fact file  and F/A-18 Hornet Navy history page  F/A-18 Hornet on GlobalSecurity.org  F/A-18A Hornet page and Flying the F/A-18F Super Hornet page on ausairpower.net  বিষয়শ্রেণী:বোয়িং সামরিক বিমান বিষয়শ্রেণী:ম্যাকডনেল ডগলাস বিমান বিষয়শ্রেণী:বহন ভিত্তিক বিমান বিষয়শ্রেণী:দ্বৈত-ইঞ্জিন বিষয়শ্রেণী:চতুর্থ প্রজন্মের যুদ্ধবিমান বিষয়শ্রেণী:১৯৭৮-এ প্রথম উড়া বিমান
thumb|মৃত্যুর অনিবার্যতাকে গুরুত্ব প্রদানকারী মেমেন্তো মোরি (Memento mori) চিত্রকর্মগুলি মানব অস্তিত্ব বলতে সব মানুষের জীবনের সাধারণ চারিত্রিক বৈশিষ্ট্যাবলী ও প্রধান প্রধান ঘটনাগুলির সমাহারকে বোঝায়, যার মধ্যে জন্ম, শিক্ষা, আবেগ, আকাঙ্ক্ষা, নৈতিকতা, সংঘাত ও মৃত্যু অন্তর্ভুক্ত। মানব অস্তিত্ব অত্যন্ত ব্যাপক একটি ধারণা, যাকে বিভিন্ন দৃষ্টিকোণ থেকে চিন্তা ও বিশ্লেষণ করা হয়েছে ও হয়ে চলেছে। নৃবিজ্ঞান, শিল্পকলা, জীববিজ্ঞান, ইতিহাস, সাহিত্য, দর্শন, মনোবিজ্ঞান ও ধর্মে এ ব্যাপারে ব্যাপক আলোচনা হয়েছে।  সাহিত্যিক পরিভাষা হিসেবে মানব অস্তিত্ব দিয়ে বেশ কিছু দ্ব্যর্থতাবোধক বিষয়, যেমন জীবনের মর্মার্থ বা নৈতিক প্রশ্নাবলী বোঝানো হতে পারে।  কিছু দৃষ্টিভঙ্গি প্রতিটি প্রধান ধর্মে মানব অস্তিত্ব নিয়ে সুনির্দিষ্ট বিশ্বাস রয়েছে। যেমন বৌদ্ধধর্মের চতুরার্য সত্য শেখায় যে মানব অস্তিত্ব হল দুঃখ, মৃত্যু ও পুনর্জন্মের একটি চিরন্তন চক্র, যা থেকে মানুষ অষ্টাঙ্গিক মার্গ ব্যবহার করে নির্বাণ লাভ করতে পারে। অন্যদিকে অনেক খ্রিস্টান বিশ্বাস করে যে মানব অস্তিত্ব পাপময় ও তারা নিশ্চিতভাবেই নরকের পথগামী, যদি না তারা যিশুখ্রিস্টের কাছ থেকে পরিত্রাণ না পায়। ইসলাম ধর্মে মানব অস্তিত্ব বলতে বোঝায় জীবনের উদ্দেশ্য যে মহাবিশ্বের একক সৃষ্টিকর্তা আল্লাহর উপাসনা করা, তা উপলব্ধি করা, আল্লাহ ও তাঁর রাসূলের দেখানো পথে নৈতিক দায়িত্ব ও ন্যায়বিচারের মূল্যবোধ নিয়ে জীবনযাপন করা, দুঃখ-কষ্টকে আধ্যাত্মিক উন্নতির সোপান হিসেবে দেখা, ইত্যাদি।  আরও দেখুন   মানব প্রকৃতি  আত্মচিন্তন   তথ্যসূত্র  বিষয়শ্রেণী:দার্শনিক নৃবিজ্ঞানের ধারণা বিষয়শ্রেণী:সামাজিক দর্শনের ধারণা বিষয়শ্রেণী:মনের দর্শনের ধারণা বিষয়শ্রেণী:অস্তিত্ববাদী ধারণা বিষয়শ্রেণী:মানুষ বিষয়শ্রেণী:ব্যক্তিগত জীবন বিষয়শ্রেণী:জীবনের দর্শন বিষয়শ্রেণী:মনোবৈজ্ঞানিক ধারণা
৬০ নং ওয়ার্ড, কলকাতা পৌরসংস্থা ভারতের পশ্চিমবঙ্গ রাজ্যের মধ্য কলকাতার পার্ক সার্কাস এবং বেনিয়াপুকুর আশেপাশের কিছু অংশ জুড়ে ৬ নং বরোতে কলকাতা পৌরসংস্থার একটি প্রশাসনিক বিভাগ।   ভূগোল  ৬০ নং ওয়ার্ডের উত্তরে হরেকৃষ্ণ কোনার রোড, আঞ্জুমান রোড, মফিদুল ইসলাম লেন এবং ডাঃ সুরেশ সরকার রোড; পূর্বে ডাঃ সুন্দরী মোহন অ্যাভিনিউ; দক্ষিণে সোহরাওয়ার্দী অ্যাভিনিউ, পার্ক স্ট্রিট এবং বেনিয়াপুকুর লেন; এবং পশ্চিমে জননগর রোড, ক্রেমাটোরিয়াম স্ট্রিট, হরেকৃষ্ণ কোনার রোড, আচার্য জগদীশ চন্দ্র বোস রোড এবং হাতিবাগান রোড (উত্তর) দিয়ে। Kolkata: Detail Maps of 141 Wards with Street Directory. D.P.Publications & Sales Concern, 66 Colarelege Street, Kolkata-700073, 4th edition 2003.   ওয়ার্ডটি কলকাতা পুলিশের বেনিয়াপুকুর থানা পরিবেশন করে।  Kolkata: Detail Maps of 141 Wards with Street Directory, Fourth Impression 2003, Map No. 39, D.P.publication and Sales Concern, 66 College Street, Kolkata-700 073.   কড়েয়া মহিলা থানার দক্ষিণ-পূর্ব বিভাগের অধীনে সমস্ত পুলিশ থানার অধিকার রয়েছে, অর্থাৎ টপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা।    নির্বাচনের ফলাফল  ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং বালিগঞ্জ বিধানসভা কেন্দ্রর একটি অংশ।  নির্বাচন বছর কেন্দ্র কাউন্সিলর নাম পার্টি অধিভুক্তি ২০০৫ ওয়ার্ড নং ৬০ মনজার আহসান ভারতের কমিউনিস্ট পার্টি Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ গুলজার জিয়া সর্বভারতীয় তৃণমূল কংগ্রেস  ২০১৫ কায়সার জামিল সর্বভারতীয় তৃণমূল কংগ্রেস Prabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
বুরিয়াত পুরাণে, জাসা মরগেন বাতার হলো টর্নেডো-দেবতা, যে একটি বাদামী বাজপাখি-ঘোড়ায় চড়ে।  হান হরমাস্তার বড় ছেলে সাসা মেরজেন বাতার, সেগেন সেবদেগের কন্যা সেগেন নোগুনকে বিবাহ করেন।Sarangerel 2001, p. 220 তিনি তাকে নিজের বধূ হিসেবে পান যখন তিনি আতাই উলানের তিনটি পুত্র—সাগান হাসার বুহে, শারা হাসার বুহে, এবং হারা হাসার বুহেকে কুস্তি করে পরাজিত করেন (এবং এর মাধ্যমে তিনটি শারাইদাই খানে পরিণত হন)।   নোট    গ্রন্থপঞ্জি    Sarangerel (জুলি অ্যান স্টুয়ার্ট): আত্মা দ্বারা নির্বাচিতঃ আপনার শামানিক কলিং অনুসরণ.  ডেসটিনি বুকস, রচেস্টার (২০০১) ।  [unreliable source?]  বিষয়শ্রেণী:দেবতা বিষয়শ্রেণী:পৌরাণিক চরিত্র
বড়তলী বানিয়াহারী ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান সুখদেবপুর বানিয়াহারী এস ডি ই এস পি মডেল উচ্চ বিদ্যালয়।   দর্শনীয় স্থান    জনপ্রতিনিধি  বর্তমান চেয়ারম্যান-মোঃ সোহাগ তালুকদার  +চেয়ারম্যানগণের তালিকাক্রমিকনামমেয়াদ০১মোঃ সোহাগ তালুকদারবর্তমান০২মোখলেছুর রহমান ০৩মোঃ হাশিম উদ্দিন ০৪মাহবুব আলম রানা ০৫হাবিবুর রহমান ০৬জুলফিকার আলি ০৭   আরও দেখুন   ময়মনসিংহ বিভাগ  নেত্রকোণা জেলা  মোহনগঞ্জ উপজেলা   তথ্যসূত্র   বিষয়শ্রেণী:মোহনগঞ্জ উপজেলার ইউনিয়ন
বাজিতপুর পৌরসভা বাংলাদেশের ঢাকা বিভাগের কিশোরগঞ্জ জেলার অন্তর্গত একটি পৌরসভা। এটি একটি প্রাচীন ও দ্বিতীয় শ্রেণির পৌরসভা।   অবস্থান ও সীমানা    ইতিহাস  বাজিতপুর ১৮৩৫ সালে থানা হিসেব গঠিত হয় এবং থানাকে ১৯৮৩ সালে উপজেলায় উন্নীত করা হয় এরপর ১৮৬৯ সালে এটিকে পৌরসভা গঠিত করা হয়।   প্রশাসনিক এলাকা    আয়তন ও জনসংখ্যা  আয়তন- ৬.০৭৫ বর্গ কিঃ মিঃ। জনসংখ্যা- ২৬,৯২৫ জন।   শিক্ষা  শিক্ষার হার : ৫৫.০৮%।  শিক্ষা প্রতিষ্ঠানঃ   কলেজ ১টি,   মাদ্রাসা- কাওমি মাদ্রাসা ৩টি, মাদ্রাসা ৭টি  স্কুল এন্ড কলেজ ২টি,   মাধ্যমিক বিদ্যালয় ৩টি,   সরকারি প্রাথমিক বিদ্যালয় ২০টি,   কিন্ডার গার্টেন ০৯টি   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান মেয়র- মোঃ আনোয়ার হোসেন +প্রাক্তন মেয়রগণের তালিকাক্রমিকনামমেয়াদ০১০২০৩০৪০৫০৬০৭মোঃ আনোয়ার হোসেন   আরও দেখুন    ঢাকা বিভাগের  কিশোরগঞ্জ জেলা   তথ্যসূত্র   বিষয়শ্রেণী:কিশোরগঞ্জ জেলার পৌরসভা বিষয়শ্রেণী:১৮৬৯-এ প্রতিষ্ঠিত
রংপুর বিভাগ ক্রিকেট দল হল বাংলাদেশের একটি প্রথম শ্রেণীর ক্রিকেট দল, যেটি জাতীয় ক্রিকেট লীগে রংপুর বিভাগের প্রতিনিধিত্ব করে।24livenewspaper.com দলটি রংপুর ক্রিকেট গার্ডেন স্থানীয় মাঠে সবচেয়ে বেশি ক্রিকেট খেলে থাকেন।  ইতিহাস রংপুর বিভাগ ২০১১-১২ সেশনে জাতীয় ক্রিকেট লীগে প্রথম অংশগ্রহণ করে।  ২০১৪-১৫ সেশনে রংপুর জাতীয় ক্রিকেট লীগে চ্যাম্পিয়ন হয়। ফাইনাল ম্যাচের সর্বশেষ বলে রান তুলে প্রথম বারের মত জয়ী হয় দলটি।  ২০১৫-১৬  সেশন পর্যন্ত রংপুর ৩৪টি প্রথম শ্রেণীর ক্রিকেট ম্যাচ খেলে। তার মধ্য ১০টিতে জয়ী হয়, ১০টি হারে এবং ১৪টি ড্র করে।  জাতীয় ক্রিকেট লীগের ফলাফল  বছর অবস্তান রেকর্ড মন্তব্য ২০১১–১২Green Delta National Cricket League 2000/01 Table from CricketArchive, URL retrieved 17 January 2006  ৬ম  খে-৭ জ-২ ড্র-০ হা-৫   ২০১২–১৩Ispahani Mirzapore Tea National Cricket League 2001/02 Table from CricketArchive, URL retrieved 17 January 2006  ৭ম  খে-৭ জ-১ ড্র-০ হা-৬  ২০১৩–১৪Ispahani Mirzapore Tea National Cricket League 2002/03 Table from CricketArchive, URL retrieved 17 January 2006  ৩য়  খে-৭ জ-৩ ড্র-০ হা-৪   ২০১৪–১৫Ispahani Mirzapore Tea National Cricket League 2003/04 Table from CricketArchive, URL retrieved 17 January 2006  ১ম  খে-৭ জ-৪ ড্র-০ হা-৪  ২০১৫–১৬   ৪র্থ  খে-৬ জ-০ ড্র-০ হা-৬    খেলোয়াড়েরা আকবর আলী  নাসির হোসেন  জাকির হাসান  মাঠ রংপুর বিভাগ ক্রিকেট দল এর সর্বাধিক ম্যাচ খেলেছে রংপুর ক্রিকেট গার্ডেন।  তথ্যসূত্র  বহিঃসংযোগ  Lists of matches played by Rangpur Division  CricketArchive re Bangladesh  CricInfo re Bangladesh  বিষয়শ্রেণী:বাংলাদেশের প্রথম-শ্রেণীর ক্রিকেট দল বিষয়শ্রেণী:রংপুর বিভাগ বিষয়শ্রেণী:২০১১-এ বাংলাদেশে প্রতিষ্ঠিত
জুম একটি ভারতীয় বিনোদনভিত্তিক টেলিভিশন চ্যানেল, যার প্রধান কার্যালয় মুম্বইয়ে অবস্থিত।ZoomTV.in | Latest Bollywood | News | Videos | Pictures | Celebrities চ্যানেলটি ২০০৪ সালে যাত্রা শুরু করে। প্রথমদিকে সিরিয়াল, গান, বলিউড ভিত্তিক অনুষ্ঠান প্রচার করলেও পরে তা বাদ দিয়ে বলিউডের চলচ্চিত্রের গান ও বলিউড সংবাদ প্রচার করা শুরু করে। এই চ্যানেলটি মোবাইল ইন্টারনেটেও উপলভ্য। এই চ্যানেলটি পৃথিবীর প্রায় ৬০টি দেশে অনুষ্ঠানমালা প্রচার করে থাকে।  অনুষ্ঠানমালা প্লানেট বলিউড মির্চি টপ ২০ কাটিং পেয়ার মান কি ধুন স্টার অব দ্য মান্থ তুফানি হিটস  তথ্যসূত্র  বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:২০০৪-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতের টেলিভিশন চ্যানেল বিষয়শ্রেণী:ভারতের টেলিভিশন নেটওয়ার্ক বিষয়শ্রেণী:২০০৪-এ মহারাষ্ট্রে প্রতিষ্ঠিত
এলিজাবেথ সেওয়েল (১৯৪০ - ১৯৮৮) ১৯৭০ এবং ১৯৮০ এর দশকে নিউজিল্যান্ডের নারীবাদী আন্দোলনে একজন কর্মী ছিলেন। তিনি ভোক্তা বিষয়ক মন্ত্রণালয়ের প্রথম প্রধান ছিলেন। থাম্ব|মেমোরিয়াল সিট, ডিক্সন সেন্ট, ওয়েলিংটন   কর্মজীবন  এলিজাবেথ সেওয়েল ছিলেন একজন গহনা প্রস্তুতকারক। তিনি ক্রাইস্টচার্চভিত্তিক একজন নারীবাদী ছিলেন এবং ১৯৭৪ সালে গর্ভাবস্থার উপদেষ্টা পরিষেবা স্থাপন করেছিলেন। তিনি সিস্টার্স ওভারসিজ সার্ভিসের (এসওএস) ক্রাইস্টচার্চ অফিস তৈরি ও পরিচালনায় গুরুত্বপূর্ণ ভূমিকা পালন করেছিলেন। এই সংস্থাটি ১৯৭০ এর দশকের শেষের দিকে গর্ভপাতের জন্য মহিলাদের সিডনি ভ্রমণে সহায়তা করেছিল। তিনি দুজন বেতনভোগী কর্মচারী এবং কিছু স্বেচ্ছাসেবকের তত্ত্বাবধানের পাশাপাশি প্রচারণা এবং মহিলাদের পরামর্শ পরিচালনার কাজ করেছেন। তিনি ১৯৭৭ সালের ইউনাইটেড উইমেন'স কনভেনশনের অন্যতম সংগঠক ছিলেন। এরপর তিনি ১৯৭৯ সালে ওয়েলিংটনে চলে যান, একজন গবেষক ও সংসদ সদস্য মেরিলিন ওয়ারিংয়ের ব্যক্তিগত সচিব হওয়ার জন্য।  ১৯৮০ -র দশকের গোড়ার দিকে তিনি যুব মহিলা খ্রিস্টান অ্যাসোসিয়েশন (ওয়াইডব্লিউসিএ) এর জাতীয় নির্বাহী পরিচালক ছিলেন এবং সেইসাথে মহিলা নির্বাচনী লবিতে (ডব্লিউইএল) সক্রিয় ছিলেন।  ১৯৮৬ সালে তিনি নবগঠিত ভোক্তা বিষয়ক মন্ত্রণালয়ের প্রথম মহাব্যবস্থাপক হন, যেখানে তিনি ভোক্তা বিষয়ক বিষয়গুলিকে সম্প্রদায়ের কাছাকাছি নিয়ে যাওয়ার চেষ্টা করেছিলেন এবং সেই সঙ্গে চেষ্টা করেছিলেন সরকার যাতে সিটিজেনস অ্যাডভাইস ব্যুরোর কাজকে স্বীকৃতি দেয়। তিনি ভোক্তাদের জন্য পরিষেবার মান উন্নত করার জন্যও কাজ করেছিলেন এবং ১৯৮৭ সালে টরন্টোতে আন্তর্জাতিক মান সংস্থাকে সম্বোধন করে বক্তব্য রেখেছিলেন।   ব্যক্তিগত জীবন  এলিজাবেথ সেওয়েল দশ বছর বিবাহিত থাকার পরে, তাঁর বিবাহবিচ্ছেদ হয়েছিল এবং তাঁর তিনটি সন্তান ছিল।   তথ্যসূত্র    আরও পড়ুন    ওয়ারিং, মেরিলিন। 'লেটারস টু মাই সিস্টার্স: ইন মেমোরি।' দ্য লিসেনার (ওয়েলিংটন, নিউজিল্যান্ড)। ১৬ই জুলাই ১৯৮৮। ১২১ (২৫২৪): ৫৫  বিষয়শ্রেণী:১৯৮৮-এ মৃত্যু বিষয়শ্রেণী:১৯৪০-এ জন্ম বিষয়শ্রেণী:নিউজিল্যান্ডীয় নারী
স্নেহ ভার্গব হলেন একজন ভারতীয় রেডিওলজিস্ট, মেডিকেল একাডেমিক এবং প্রাক্তন পরিচালক, এবং অল ইন্ডিয়া ইনস্টিটিউট অফ মেডিকেল সায়েন্সেস, নয়াদিল্লির ইমেরিটাস অধ্যাপক। তিনি ১৯৩০ সালে জন্মগ্রহণ করেন। তিনি প্রাক্তন ভাইস প্রেসিডেন্ট ছিলেন, এবং ভারতের ন্যাশনাল একাডেমি অফ সায়েন্সেস, ভারতের অন্যতম প্রধান বৈজ্ঞানিক সমাজের একজন নির্বাচিত ফেলো। তিনি বেশ কয়েকটি সভা বা সেমিনারের মূল বক্তব্য প্রদান করেন, এবং মেডিকেল কাউন্সিল অফ ইন্ডিয়ার চিকিৎসা নীতি সংক্রান্ত তদারকির অংশ হয়েছেন। এআইআইএমএস থেকে বার্ধক্যজনিক অবসরের পর, তিনি ধর্মশিলা নারায়ণ সুপারস্পেশালিটি হাসপাতালে ময়ুর বিহার ফেজ ৩, নয়াদিল্লিতে কাজ করেন।  ভারত সরকার তাকে ১৯৯১ সালে চতুর্থ সর্বোচ্চ বেসামরিক পুরস্কার পদ্মশ্রী প্রদান করে। ইন্দিরা গান্ধীকে হত্যার চেষ্টার পরই তাকে পুনরুজ্জীবিত করার ব্যর্থ প্রচেষ্টায় তিনি প্রধান ভূমিকা পালন করেছিলেন।   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় রঞ্জনবিদ বিষয়শ্রেণী:ভারতীয় চিকিৎসা শিক্ষায়তনিক বিষয়শ্রেণী:চিকিৎসায় পদ্মশ্রী প্রাপক বিষয়শ্রেণী:ভারতীয় চিকিৎসা প্রশাসক বিষয়শ্রেণী:ন্যাশনাল একাডেমি অফ সায়েন্সেস, ইন্ডিয়ার সভ্য বিষয়শ্রেণী:ন্যাশনাল একাডেমি অফ মেডিক্যাল সায়েন্সের সভ্য বিষয়শ্রেণী:২০শ শতাব্দীর ভারতীয় চিকিৎসক
হ্যালো! () একটি সাপ্তাহিক ব্রিটিশ ম্যাগাজিন, যা মূলত সেলিব্রেটিদের খবর ও ব্যক্তিগত জীবন সম্পর্কে তথ্যাদি প্রকাশ। যুক্তরাজ্য, আয়ারল্যান্ড, ভারত, সংযুক্ত আরব আমিরাত, স্পেন, মেক্সিকো, তুরস্ক, রাশিয়া, গ্রিস, কানাডাতে ম্যাগাজিনটির সংস্করণ প্রকাশিত হয়। এছাড়া ২০০৭ সাল থেকে সার্বিয়াতেও এটি প্রকাশ পাচ্ছে।   ইতিহাস  ম্যাগাজিনটির মালিকানা স্বত্ব স্পেনীয় প্রকাশক এডোয়ার্ডো সানচেজ জুনকো। ১৯৮৮ সালে হোলা (¡Hola!) নামে একটি স্পেনীয় ম্যাগাজিন রূপে এর যাত্রা শুরু হয়। ১৯৯৮ থেকে ২০০৪ সাল পর্যন্ত ওলা ! (Ohla !) নামে এর একটা ফরাসী সংষ্করণও প্রকাশিত হতো।   বহিঃসংযোগ   Hello! magazine website  Hello! Serbia official website  Everything2 article on Hello!  Hello Greece official website  বিষয়শ্রেণী:যুক্তরাজ্যের ম্যাগাজিন বিষয়শ্রেণী:১৯৮৮-এ যুক্তরাজ্যে প্রতিষ্ঠিত
থাম্ব|সবুজ পারস্যদেশীয় সবুজ হলো ইরানের মৃৎশিল্প এবং পারস্যদেশীয় গালিচায় ব্যবহৃত একটি রঙ।  পারস্য বা ইরানের সাথে সম্পর্কিত অন্যান্য রঙগুলির মধ্যে রয়েছে পারস্যদেশীয় পিঙ্ক, পারস্যদেশীয় গোলাপি, পারস্যদেশীয় লাল এবং পারস্যদেশীয় নীল।  পারস্যদেশীয় সবুজ "পারস্যদেশীয় সবুজ" রঙের নামটি কিছু পারস্যদেশীয় মৃৎশিল্পের সবুজ রঙ থেকে নেওয়া হয়েছে এবং এটি খনিজ ম্যালাকাইটের রঙের অনুরূপ একটি রঙ। বাগান, প্রকৃতি, স্বর্গ এবং পবিত্রতার প্রতীক হওয়ায় ইরানে এটি বেশ জনপ্রিয় একটি রঙ। ঐতিহ্যবাহী পারস্যদেশীয় স্থাপত্যশৈলীর বদৌলতে ইংরেজিতে রঙের নাম হিসাবে পারস্যদেশীয় সবুজ রঙ শব্দটির প্রথম ব্যবহার নথিভুক্ত হয়েছিল ১৮৯১ সালে।Maerz and Paul A Dictionary of Color New York:1930 McGraw-Hill Page 201; color sample of Persian green: Page 85 Plate 31 Color Sample H7The source of this color is the ISCC-NBS Dictionary of Color Names (1955), a color dictionary used by stamp collectors to identify the colors of stamps, now on the Internet—see sample of the color Persian green (color sample #159) displayed on indicated web page:  .  তথ্যসূত্র  বিষয়শ্রেণী:রং (নির্দিষ্ট বর্ণ) বিষয়শ্রেণী:সবুজের বর্ণচ্ছটা
ঢাকা-১০ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি  ঢাকা দক্ষিণ সিটি কর্পোরেশন অবস্থিত জাতীয় সংসদের ১৮৩নং আসন। ধানমন্ডি-নিউমার্কেট-কলাবাগান-হাজারীবাগ থানার সমন্বয়ে গঠিত।   সীমানা  ঢাকা-১০ আসনটি ঢাকা শহরের ঢাকা দক্ষিণ সিটি কর্পোরেশনের ১৪, ১৫, ১৬, ১৭, ১৮ ও ২২ নং ওয়ার্ড তথা কলাবাগান, হাজারীবাগ, ধানমন্ডি, নিউমার্কেট থানা নিয়ে গঠিত।   নির্বাচিত সাংসদ  নির্বাচন  সদস্য  দল ১৯৭৩ খন্দকার হারুন-উর-রশিদ বাংলাদেশ আওয়ামী লীগ ১৯৭৯ আতাউদ্দিন খান বাংলাদেশ জাতীয়তাবাদী দল সীমানা পরিবর্তন ১৯৮৬ শেখ হাসিনা বাংলাদেশ আওয়ামী লীগ ১৯৮৮ এ. এস. এম. আব্দুর রব জাতীয় সমাজতান্ত্রিক দল ১৯৯১ আবদুল মান্নান বাংলাদেশ জাতীয়তাবাদী দল ফেব্রুয়ারি ১৯৯৬ বাংলাদেশ জাতীয়তাবাদী দল জুন ১৯৯৬ এইচ বি এম ইকবাল বাংলাদেশ আওয়ামী লীগ ২০০১ আবদুল মান্নান বাংলাদেশ জাতীয়তাবাদী দল ২০০৪ উপ-নির্বাচন মোহাম্মদ মোসাদ্দেক আলী বাংলাদেশ জাতীয়তাবাদী দলসীমানা পরিবর্তন ২০০৮ একেএম রাহমতুল্লাহ বাংলাদেশ আওয়ামী লীগসীমানা পরিবর্তন ২০১৪ শেখ ফজলে নূর তাপস বাংলাদেশ আওয়ামী লীগ ২০১৮ বাংলাদেশ আওয়ামী লীগ ২০২০ উপ নির্বাচন শফিউল ইসলাম মহিউদ্দিন বাংলাদেশ আওয়ামী লীগ২০২৪ফেরদৌস আহমেদবাংলাদেশ আওয়ামী লীগ    নির্বাচন   ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শেখ ফজলে নূর তাপস বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন   আবদুল মান্নান নবগঠিত রাজনৈতিক দল বিকল্পধারা বাংলাদেশে যোগদানের জন্য ২০০৪ সালের মার্চ মাসে জাতীয় সংসদ থেকে পদত্যাগ করেন। ফলে উপ-নির্বাচন অনুষ্ঠিত হয়, জুলাই মাসে অনুষ্ঠিত উপনির্বাচনে বিএনপির মোহাম্মদ মোসাদ্দেক আলী নির্বাচিত হন।   ১৯৯০-এর দশকে নির্বাচন    তথ্যসূত্র    বহিঃসংযোগ   প্রথম আলোতে ঢাকা-১০  বিষয়শ্রেণী:ঢাকা জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
ওস্তাদ বিপিন বিহারী ভট্টাচার্য্য (১৫ ফেব্রুয়ারি ১৮৯৫ - ২৮ মার্চ ১৯৮৮) বাংলাদেশের একজন সঙ্গীতজ্ঞ ও শিল্পী। মূলতঃ হিন্দু শাস্ত্রীয় কীর্তন ও উচ্চাঙ্গ সঙ্গীতে তিনি একজন প্রতিথযশা গায়ক হিসেবে পরিচিত ছিলেন।   জন্ম  বিপিন বিহারী ভট্টাচার্য্যের জন্ম ১৮৯৫ সালের ১৫ ফেব্রুয়ারি তারিখে মৌলভীবাজার জেলার বাসুদেবশ্রী মৌজার মিরপুর গ্রামে। তার পিতার নাম পণ্ডিত বিরাজ নাথ ভট্টাচার্য্য; তিনি হিন্দু ধর্মীয় শাস্ত্রের একজন পণ্ডিত হিসেবে পরিচিত ছিলেন। তাদের আদি নিবাস ছিলো হবিগঞ্জ জেলার মান্দারকান্দি গ্রামে যদিও তার পূর্ব-পুরুষরা ১৮৪০ সালের পর থেকেই মৌলভীবাজার জেলায় এসে বসবাস করছিলেন। দৈনিক সিলেটের ডাক, ১ ডিসেম্বর ২০১২ সংখ্যা।   কর্ম জীবন  বিপিন বিহারীর কর্মজীবন শুরু হয় শিক্ষকতার মাধ্যমে। ১৯১৭ সালে পারিবারিক অর্থিক সমস্যার কারণে তিনি মৌলভীবাজার জেলার রাজনগর উপজেলার করিমপুর চা বাগানের প্রাথমিক বিদ্যালয়ের একমাত্র শিক্ষক হিসেবে তার কর্মজীবন শুরু করেন।   সঙ্গীত জীবন  তিনি বাল্যকাল থেকেই সংগীতের চর্চা শুরু করেন। তার সংগীত গুরুদের মধ্যে অন্যতম হলেন ওস্তাদ ব্রজেন্দ্র কিশোর রায় চৌধুরী, ওস্তাদ নবদ্বীপ চন্দ্র ব্রজবাসী, ওস্তাদ কাদের বক্স ও ওস্তাদ মীর কাসিম আলী খান। তিনি প্রধানত বিভিন্ন দরবারে সংগীত পরিবেশন করে সুনাম অর্জন করেন। এছাড়াও তিনি গৌহাটি ও সিলেট বেতারের তালিকাভূক্ত সংগীত শিল্পী ও পরিচালক ছিলেন।   মৃত্যু  বিপিন বিহারী ভট্টাচার্য্য ১৯৮৮ সালের ২৮ মার্চ তারিখে সিলেট জেলার কাজলশাহ এলাকায় অবস্থিত তার নিজ বাস ভবনে পরলোক গমন করেন।   তথ্যসূত্র   বিষয়শ্রেণী:১৮৯৫-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:বাংলাদেশী পুরুষ সঙ্গীতজ্ঞ